Dudo
Store norske leksikon,Historie,Historievitenskap,Historikere
Dudo var en normannisk historieskriver, født i Saint-Quentin. Han tilbrakte flere år hos hertugen av Normandie som diplomatisk utsending fra greven av Vermandois.
I Normandie skrev Dudo i årene 1015–1030 sin Historia Normannorum – «Normannernes historie». Boken er avvekslende skrevet i prosa og på vers, og forteller de normanniske hertugenes historie fra 852 til hertug Rikard 1s død 996. Historien bygger visstnok for en stor del på muntlig overlevering i hertugfamilien, og inneholder atskillig sagnstoff og grove feiltagelser ved siden av en del god historisk tradisjon. Les mer i Store norske leksikon Frankrikes historie Normandie normannere Eksterne lenker Dudo of St. Quentin – Medieval Histories (engelsk)